open-index/open-wikipedia-markdown huggingface dataset:
Bed of Lies

**Bed of Lies** (בעברית: **מיטת השקרים**) הוא סינגל שהוקלט על ידי הראפרית הטרינידדית ניקי מינאז', ביחד עם הזמרת האמריקאית סקיילר גריי, מתוך אלבומה שלישי, The Pinkprint. השיר יצא לאור ב-16 בנובמבר 2014, כסינגל מתוך האלבום, על ידי חברות התקליטים יאנג מאני, ריפבליק רקורדס וקאש מאני.

השיר הגיע למקום הרביעי במצעד שירי ה-R&B.

## רקע וכתיבה
השיר נכתב על ידי ניקי מינאז', סקיילר גריי, ג'סטין דייבי, וינאי ויאס, ג'רמי קולמן, דניאל ג'ונסטון ובריאן איזק והופק על ידי אלכס דה קיד, קיין ביטז ובריאן איזק. איגוד תעשיית ההקלטות האוסטרלי העניק לשיר את תואר הפלטינה, על מכירות של למעלה מ-70,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-135 מיליון השמעות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירי סקיילר גריי
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סקיילר גריי
קטגוריה:בלדות פופ
קטגוריה:שירי זהב בניו זילנד
קטגוריה:סינגלים בהוצאת ריפבליק רקורדס
פונטיאק פיירבירד

**פונטיאק פיירבירד** (באנגלית: **Pontiac Firebird**) היא מכונית ספורט בתצורה קופה שהוגדרה כמכונית פוני מתוצרת חטיבת הרכב **[[פונטיאק]]**, מבית ג'נרל מוטורס אשר יוצרה בין השנים 1967–2002 בארצות הברית

דגמי "פיירבירד" אשר הורכבו בהם מנועי 8V צילינדרים הוגדרו כ"מכונית שרירים".

ה"פונטיאק פיירבירד" הופיעה לראשונה בשנת 1967 כמענה להצלחתה של הפורד מוסטנג תוצרת פורד ותוך זמן קצר כיכבה בטבלאות המכירות. בין השנים 1967–1992 שווקו 2,635,204 יחידות.

## דורות
* דור ראשון – יוצר בין השנים 1967–1969 בתצורות: 2 דלתות קופה, 2 דלתות קבריולה, יוצרו 277,380 יחידות
* דור שני – יוצר בין השנים בתצורה 1970–1981 בתצורה 2 דלתות קופה, יוצרו 1,178,416 יחידות
* דור שלישי – יוצר בין השנים 1982–1992 בתצורה 2 דלתות קופה, יוצרו 1,179,408 יחידות
* דור רביעי – יוצר בין השנים 1992–2002 בתצורות: 2 דלתות ליפטבק-קופה, 2 דלתות קבריולה
* "פונטיאק פיירבירד טראנס אם" (Pontiac Firebird Trans Am) בגרסת "מכונית שרירים" (יוצרה בין השנים 1969–2002)

## תמונות

קובץ:1969 Pontiac Firebird convertible (12404304654).jpg | "פונטיאק פיירבירד", דור ראשון, שנת 1969 – קבריולה
קובץ:Pontiac Firebird (29802136864).jpg | "פונטיאק פיירבירד", דור ראשון
קובץ:FIRE Bird.jpg | "פונטיאק פיירבירד", דור ראשון – קבריולה
קובץ:Firebird (14315791309).jpg | "פונטיאק פיירבירד", דור ראשון
קובץ:Pontiac Firebird - Flickr - exfordy (1).jpg | "פונטיאק פיירבירד", דור שני
קובץ:78Firebird4.jpg | "פונטיאק פיירבירד", דור שני
קובץ:1991 Firebird (4676187225).jpg | "פונטיאק פיירבירד", שנת 1991
קובץ:1988 Pontiac Firebird Formula in Red, front right (Hershey 2019).jpg | "פונטיאק פיירבירד", דור שלישי, שנת 1988
קובץ:Ceta.jpg | "פונטיאק פיירבירד", דור רביעי
קובץ:EveshamDARE.jpg | "פונטיאק פיירבירד", דור רביעי – קבריולה
קובץ:00 Pontiac Trans Am (9090991347).jpg | "פונטיאק פיירבירד טראנס אם", דור רביעי
קובץ:Gen1TAs.jpg | "פונטיאק פיירבירד טראנס אם", דור רביעי


## ראו גם
* פונטיאק
* פונטיאק סולטיס
* פונטיאק פיירו

## קישורים חיצוניים

* 

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:מכוניות שרירים
קטגוריה:דגמי מכוניות שהושקו ב-1967
קטגוריה:מכוניות אמריקאיות
פיירבירד
ברוך לאנר

**ברוך לאנר** (באנגלית: **Baruch Lanner**; נולד ב-20 באוקטובר 1949) הוא רב אורתודוקסי אמריקאי, שהורשע בהתעללות מינית בילדים.

## קריירה
לאנר עבד כמנהל בית ספר תיכון ישיבת הילל באושיין, ניו ג'רזי  ובהמשך היה נציג מטעם איחוד האורתודוקסים (OU) בוועידת נוער בתי הכנסת הארצית .

## מעשיו
בשנת 2000 פורסם תחקיר בעיתון הקהילתי ג'ואיש ויק, ממנו עלה לאנר התעלל והטריד מינית ילדים במשך עשרות שנים. לאנר התפטר יום למחרת הפרסום. התחקיר, בשם "תמימות גנובה" ("Stolen Innocence"), זכה מאוחר יותר בפרס עבור "עיתונות ראויה לשבח".

כתוצאה מפרסום התחקיר, איחוד האורתודוקסים (OU) הקים ועדת חקירה בראשותו של הנשיא רי'צארד ג'ואל . עלות הוועדה הייתה מעל מיליון דולר, היא ראיינה מעל 140 איש ולבסוף פרסמה דו"ח שהתפרס על פני 330 עמודים המגולל את מסכת ההתעללות וההטרדות של לאנר. בדו"ח פורסם כי החל משנת 1970, התעלל לאנר פיזית ונפשית בעשרות בני נוער, בנים ובנות, ובין היתר נגע בחלקם באזורים מוצנעים. כן הדו"ח כלל ביקורת על סגן נשיא איחוד האורתודוקסים, הרב רפאל באטלר על כך שלא שלא עשה די לברר תלונות שהוגשו. לאחר פרסום הדו"ח התפטר באטלר מתפקידו.

בשנת 2002 הורשע לאנר בהתעללות מינית בשתי נערות מתבגרות שלמדו בבית הספר הדתי בו ניהל ונידון לשבע שנות מאסר. בשנת 2005 ביטל בית המשפט לערעורים את אחד מסעיפי האישום.

## אחרית דבר
בשנת 2001 פורסם דו"ח נוסף של איחוד האורתודוקסים ממנו עלו ליקויים קשים בהתנהלות של האיחוד בפרשה וכי התעלם מתלונות על לאנר במשך עשרות שנים. המקרה תואר בתקשורת האורתודוקסית האמריקאית כ"קו פרשת המים לאופן שבו הקהילה מטפלת בהתעללות מינית".

בשנת 2003 הרבנים מרדכי ויליג, יוסף בלאו  ואהרון לוין אשר חקרו תלונות קודמות נגד לאנר בשנת 1989, התנצלו בפני הקורבנות על כך שלא פעלו לעצור את ההתעללות.

ב-10 בינואר 2008 שוחרר לאנר מהכלא.

ב-5 ביולי 2022, פורסם בגרסה האנגלית של ״הארץ״ ובעיתונים נוספים כולל ״ישראל היום״, שלאנר קיבל ויזה A-5, המקנה לו שהייה זמנית בארץ. אושרה עלייתה של אשתו השנייה, אבל בקשתו של לאנר נדחתה בגלל עברו הפלילי.

## קישורים חיצוניים
* פרופיל באתר jewishcommunitywatch

## הערות שוליים

קטגוריה:רבנים אמריקאים
קטגוריה:מורשעים בעבירות מין בארצות הברית
קטגוריה:אמריקאים שנולדו ב-1949
ויליאם סידני מאונט

ו**יליאם סידני מאונט** (באנגלית: **William Sidney Mount** ;26 בספטמבר 1807 - 19 בנובמבר 1868) היה צייר אמריקאי, הידוע בעיקר בזכות ציורי הז'אנר שלו, אם כי הוא גם צייר נופים ודיוקנאות. הוא היה בתקופת אסכולת נהר ההדסון.

## ביוגרפיה
ממוזער|ויליאם סידני מאונט, סחר סוסים 1835
ויליאם מאונט נולד ב Setauket, לונג איילנד, ניו יורק, ב־26 בנובמבר 1807 לג'וליה אן הוקינס ותומאס שפרד מאונט, בעלה.

הוא למד באקדמיה הלאומית לעיצוב בניו יורק, ובשנת 1832 הפך לאקדמאי מלא.

הוא נפטר כמו אחיו ממחלת הכולרה ב Setauket ב -19 בנובמבר 1868.

אף על פי שהחל כצייר אירועים היסטוריים, מאונט עבר לציור סצנות מחיי היומיום.

בנוסף לציור, ויליאם סידני מאונט היה נגן ומלחין מוכשר למוזיקה לכינור.

הבית והסטודיו שלו, בית ויליאם סידני מאונט, הוא נקודת ציון היסטורית לאומית.

אחד מבתי הספר היסודיים המקומיים במחוז נקרא על שמו, וכך גם בית הספר היסודי בפארק רגו, קווינס.
ממוזער|וילאם סידני מאונט, כוחה של המוזיקה, 1847
על שמו נקרא בניין מגורים הממוקם ברוט קוואד בקמפוס אוניברסיטת סטוני ברוק.

## משפחה
הוא עבד הרבה עם אחיו, שפרד אלונזו מאונט (1804–1868), שגם הוא היה אמן, הידוע בעיקר כצייר פורטרטים,

הפך לאקדמאי לאומי בשנת 1842.

אחייניתו אוולינה מאונט הייתה גם אמנית הקשורה לאסכולת נהר ההדסון,
ממוזער|ויליאם סידני מאונט, רוקדים באסם, 1831
ממוזער|271x271 פיקסלים|ויליאם סידני מאונט, מגלגלים צמר, 1836
היא קיבלה חלק מההכשרה שלה מויליאם וידוע שהיא העתיקה את ציוריו מדי פעם.

## קישורים חיצוניים

* 
* 

## הערות שוליים

קטגוריה:ציירים אמריקאים
קטגוריה:אמריקאים ילידי מדינת ניו יורק
קטגוריה:אמריקאים שנולדו ב-1807
קטגוריה:אמריקאים שנפטרו ב-1868
יחסי ספרד – קוריאה הצפונית

**יחסי ספרד–קוריאה הצפונית** הם יחסי החוץ בין ספרד וקוריאה הצפונית. קוריאה הצפונית פתחה שגרירות בספרד בשנת 2014, אם כי הוא לא מתנהל בעניינים קונסולריים שכן אין כיום אזרחים צפון קוריאנים בספרד. לספרד אין שגרירות בצפון קוריאה, אך שגרירותה בדרום קוריאה פועלת בנושאים הקשורים לאזרחים ספרדים שמתכוונים לנסוע לצפון קוריאה. בנוסף, משרד החוץ הספרדי ממליץ על רישום בשגרירות בסיאול, בהינתן האפשרות שהיחסים בין שתי הקוריאות, שכבר כעת עדינים, עשויים להחמיר בכל עת. לכן ספרד רואה בכל שטח צפון קוריאה אזור סיכון לאזרחים ספרדים הנוסעים למדינה זו.

כל הנושאים הקונסולריים הספרדיים בשטח צפון קוריאה מבוצעים על ידי השגרירות השוודית בפיונגיאנג, במסגרת הסכם דו צדדי שוודי-ספרדי.

## יחסים דיפלומטיים
ב־15 בדצמבר 2000 נתנה מועצת השרים אור ירוק לכינון יחסים דיפלומטיים עם הרפובליקה העממית הדמוקרטית של קוריאה. ספרד מנהלת רשמית את היחסים הדיפלומטיים עם פיונגיאנג מאז 7 בפברואר 2001. היחסים נותבו מאז 2006 תחת הסמכה מרובה מצד שגרירות ספרד בסיאול ושגרירות צפון קוריאה בפריז. צפון קוריאה פתחה שגרירות משלה במדריד באוקטובר 2013.

ספרד תמכה והשתתפה בתוכנית הסיוע ההומניטרי לצפון קוריאה שפותחה על ידי האיחוד האירופי. בספטמבר 2007 היא גם תרמה להקל על הנזקים שנגרמו על ידי השיטפונות שהרסו את המדינה באוגוסט. הממשלה חתמה על הסכם עם הצלב האדום הספרדי להפניית סיוע באמצעות סוכנות זו שתעבוד ישירות עם הצלב האדום הצפון קוריאני ובפיקוחו של הצלב האדום הבינלאומי.

ב־11 בדצמבר 2001 ערך סגן שר החוץ, פאר נאם סאן, ביקור רשמי בספרד. סגן שר החוץ, קונג סוק-ונג, ביקר במדריד (25 באוקטובר 2013) במסגרת הפתיחה הרשמית של שגרירות תושב וקיים פגישות עם מזכיר המדינה לענייני חוץ בצפון אמריקה, אסיה והאוקיינוס השקט.

ב-19 בספטמבר 2017 דיווח שר החוץ הספרדי, אלפונסו דסטיס כי ספרד מתכוונת לגרש את שגריר צפון קוריאה בספרד, קים היוק צ'ול בגלל שיגור טילים לעבר יפן על ידי צפון קוריאה.

### אלחנדרו קאו דה בנוס
אלחנדרו קאו דה בנוס דה לס אי פרס (בקוריאנית: 알레한드로 까오 대 베 노스; טרגונה, ספרד, 1974) הוא פוליטיקאי ועיתונאי ספרדי, המוכר בעיקר בזכות היותו נציג התרבותי המערבי הראשון של קוריאה הצפונית ביחסים עם המערב, כך יש לו מקום של כבוד בצפון קוריאה. הוא נשיא התאחדות הידידות הקוריאנית (KFA) וממלא מקום קבוע של הרפובליקה העממית הדמוקרטית של קוריאה מאז 1990. הוא ציר כבוד מיוחד של אותה מדינה וציר מיוחד של הוועדה ליחסי תרבות עם מדינות זרות. בצפון קוריאה הוא ידוע בשם 조선일 *Choseon-il* ('קוריאה היא אחת').

הוא מתגורר בספרד, שם הוא מבצע פונקציות ייצוג עבור צפון קוריאה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Xylø

**Xylø** הוא כינויה של הזמרת-יוצרת האמריקאית פייג' דידי. Xylø היה הרכב מוזיקלי שהורכב מדאדי ואחיה צ'ייס. בשנת 2018 עזב צ'ייס את ההרכב ויצא לקריירת סולו.

## רקע
פייג' דידי היא נכדתו של מתופף הג'אז ג'ו פורקארו, ואחייניתו של שלושה חברים מההרכב טוטו.

## דיסקוגרפיה
### אלבומי אולפן
* 2022: *[[Unamerican Beauty]]*

### מיני-אלבומים
* 2016: *America*
* 2016: *America (The Remixes)*
* 2019: *Pretty Sad*
* 2019: *Yes & No*
* 2020: *The Ganglands of My Heart*
* 2020: *Outsiders Club*

### אלבומי אוסף
* 2020: *The Instrumentals*

## קישורים חיצוניים

* 

## הערות שוליים

קטגוריה:להקות אמריקאיות
קטגוריה:להקות רוק אלטרנטיבי
שפרד אלונזו מאונט

ממוזער|שפרד מאונט, ורד השרון - דיוקן ביתו רות
**שפרד אלונזו מאונט** (באנגלית: **Shepard Alonzo Mount**; 17 ביולי 1804 - 18 בספטמבר 1868) היה צייר אמריקאי, הידוע בעיקר בזכות דיוקנאותיו, אם כי עבד בכמה ז'אנרים. הוא היה אחיו הגדול של הצייר המפורסם והמוזיקאי, ויליאם סידני מאונט.
ממוזער|שפרד מאונט, ניקול פלויד, 1831

## ביוגרפיה
לאחר מותו המוקדם של אביו בשנת 1814, המשפחה עברה לסטוני ברוק. שם לימד אותו ג'יימס ברוסטר, יצרני כרכרות בניו הייבן. בשנת 1827 הלך אחר החברה שעברה לניו יורק והצטרף לאחיו ויליאם והנרי, אשר למדו להיות ציירים. עד מהרה החליט ללכת בעקבותיהם ובילה שנתיים באקדמיה הלאומית לעיצוב, לאחר מכן החל להשתתף בתערוכות שם.

הוא וויליאם פתחו סטודיו בשנת 1829 והוא הפך לחבר באקדמיה בשנת 1833.

האולפן לא הצליח והם עברו להתגורר באתונה, פנסילבניה, אם כי שפרד חזר לניו יורק זמן לא רב אחר כך. שם למד ציור דיוקן עם הנרי אינמן.

בשנת 1837 התחתן עם אליזבת המסטד אליוט, בתו של צייר הפורטרטים צ'ארלס לורינג אליוט.
ממוזער|שפרד מאונט, קתרין ברוק האל
בשנת 1841 התיישב מאונט עם משפחתו בסטוני ברוק. בשנה שלאחר מכן הוא נבחר לאקדמאי באקדמיה הלאומית.

הוא העדיף לצייר נופים, אך המשיך כצייר פורטרטים כדי לפרנס את משפחתו.

בתחילת שנות השישים של המאה ה-19, חייו השקטים יחסית קיבלו תפנית שלילית כאשר בתו הבכורה, רות, נפטרה משחפת. ובנו ויליאם, שגר במיסיסיפי, גויס לצבא הקונפדרציה. לאחר שנלכד ונכלא כמרגל, גייס מאונט את עזרתם של פרנסיס ביקנל קרפנטר ויליאם קלן בראיינט לעתירה לנשיא לינקולן לשחרורו. מאמץ זה הצליח בשנת 1864.

שפרד נפטר מכולרה בספטמבר 1868.

אחיו ויליאם נפטר גם הוא מכולרה, חודש לאחר מכן ובנו, ויליאם, נפטר מדלקת ריאות חודש לאחר מכן.

את עבודותיו ניתן לראות במוזיאון האמנות של דלאוור, במוזיאון המטרופוליטן, במכון דטרויט לאמנויות, בחברה ההיסטורית של ניו יורק ובבית הלבן.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ציירים אמריקאים
קטגוריה:אמריקאים שנולדו ב-1804
קטגוריה:אמריקאים שנפטרו ב-1868
הקיסרות הווייטנאמית

**הקיסרות הווייטנאמית** (בווייטנאמית: **Đế** **quốc** **Việt**) הייתה מדינה בובה של האימפריה היפנית ובת ברית לכוחות הציר בשלהי מלחמת העולם השנייה והורכבה מחלקים ששתייכו לפני כן להודו-סין הצרפתית.

## היסטוריה
הקיסרות הווייטנאמית התקיימה בין 11 במרץ ועד 23 באוגוסט 1945. המדינה נשלטה כמונרכיה אבסולוטית, וקיסרה, **[[באו דאי, קיסר וייטנאם|באו דאי]]** (Bảo Đại), היה למעשה כפוף אל הממשלה בטוקיו. מלבד הקיסר, שירת טראן טרונג-קים (Trần Trọng Kim) כראש ממשלה. הקיסרות נפלה עקב כניעת יפן וסיום מלחמת העולם השנייה. שבורים נפשית על ידי הכניעה, נציגי הצבא היפני והסגל האזרחי בווייטנאם היו מפוצלים בסוגיית יחסם למתרחש. צ'אן צ'ונג קים ניסה להשתלט על המצב, אך הוא נכשל. ב-21 באוגוסט, יפן הכריזה רשמית על הפסקת אש, והקיסר באו דאי התפטר ב-25 באוגוסט 1945. האימפריה הווייטנאמית חדלה מלהתקיים.

ב-2 בספטמבר 1945, בשם הממשלה הזמנית, הכריז הו צ'י מין, בעצרת של 500 אלף איש בהאנוי, על הכרזת העצמאות, שסימנה את לידתה של הרפובליקה הדמוקרטית של וייטנאם. צרפת, שלא הייתה מוכנה להשלים עם אובדן המושבות שלה, שלחה חיילים להודו-סין, ואנשי וייטנאם החלו במלחמת עצמאות מהשלטון הצרפתי במה שנודע כמלחמת הודו-סין הראשונה.

## קישורים חיצוניים

קטגוריה:זירת אסיה והאוקיינוס השקט במלחמת העולם השנייה
קטגוריה:וייטנאם: היסטוריה
קטגוריה:האימפריה היפנית: מדינות קליינטיות
קטגוריה:מדינות וטריטוריות שהוקמו ב-1945
קטגוריה:מדינות וטריטוריות שהתפרקו ב-1945
יחסי פקיסטן–צ'ילה

**יחסי פקיסטן–צ'ילה** הם יחסי החוץ בין פקיסטן לבין צ'ילה. היחסים בין שתי המדינות כוננו בשנת 2008, כאשר פקיסטן פתחה שגרירות בצ'ילה. מאז שנת 2010 צ'ילה לא קיימה שגרירות באסלאמאבאד, אף על פי שהיא הביעה עניין לפתוח בה. פקיסטן גם היא סגרה לאחרונה את שגרירותה בסנטיאגו דה צ'ילה.

על פי סקר השירות העולמי משנת 2013, רק 19% מהצ'יליאנים שנשאלו רואים את השפעת פקיסטן באופן חיובי, כאשר 46% הביעו דעה שלילית.

## יחסים כלכליים
בשנים 2006–2007 הסתכם הסחר בין שתי המדינות בשווי של 69 מיליון דולר, כאשר היצוא הפקיסטני לצ'ילה הסתכם בשווי 66 מיליון דולר.

חברת הכרייה הצ'יליאנית LUKSIC הראתה עניין בהשקעות חדשות בפקיסטן. נציגי LUKSIC התקבלו על ידי מזכיר פקיסטן, מחלקת סינד ופיתוח פחם של סינד. על פי הדיווח בסנטיאגו טיימס, ההשקעה של קבוצת LUKSIC בפקיסטן יכולה להסתכם ב-700 מיליון דולר.

החברה הצ'ילאנית אנטופגסטה מינרלים, כחלק מקונסורציום רב לאומי יחד עם חברת התיליאן נחושת צ'ילה, קאסרי בוגסי, מקנדה, תשקיע עד 4 מיליארד דולר בחקר ופיתוח שדה Rekodiq בפקיסטן. עם זאת, היא צופה שההשקעה הראשונית תהיה 200 מיליון דולר.

## ביקורים רשמיים
באוקטובר 2010, שר החוץ הצ'יליאני פרננדו שמידט אריצטיה ביקר באסלאמבאד, וכן קיים שיחות עם שר החוץ סלמאן בשיר. במהלך הדיון גילו שני הצדדים עניין בחתימת הסכם סחר חופשי בין המדינות.

## יחסי תרבות
הקהילה הפקיסטנית בצ'ילה התרכזה בעיקר בצפון המדינה. כמעט 200 פקיסטנים חיים בצ'ילה, וראש עיריית איקיקה התייחס לקהילה הפקיסטנית שם כ"מופת".

בשנת 2010 האשימו הרשויות בצ'ילה סטודנט פקיסטני כי היה לו עקבות חומר נפץ בשגרירות ארצות הברית בסנטיאגו, אולם האישומים הושמטו וחאן לא נמצא אשם על ידי הרשויות. האומה הצ'יליאנית הביעה הזדהות מוחלטת עם התלמיד התמים. כמות התמיכה העצומה ניכרה גם דרך הסיקור התקשורתי הנרחב של המקרה. הסטודנט הפקיסטני הוזמן לתוכניות הטלוויזיה והרדיו המרכזיות להתייחס לאירוע. פוליטיקאים צ'יליאנים בולטים וחברי הסנאט הצ'יליאני הזמינו את הסטודנט הפקיסטני לקונגרס הצ'יליאני כדי להביע את תמיכתם. קונסול הכבוד הצ'יליאני באסלאמאבאד קטלינה אלינדה הגן באופן אישי על הסטודנט הפקיסטני מוחמד סייף-אור-רחמן חאן בבית משפט בצ'ילה בסנטיאגו.

עיריית לאס קונדס דה סנטיאגו דה צ'ילה פרסמה רשמית את הסכמתה ב-22 באוקטובר 2010 להקמת "כיכר פקיסטן" בסנטיאגו על בסיסים הדדיים ללא השלכות כספיות. הרשות לפיתוח ההון איסלאמאבאד (CDA) הקצתה בעבר מקום ל"כיכר צ'ילה" בצומת הכביש המהיר המזרחי F-10 עם חיאן-אי-עקבל. בסנטיאגו יש גם רחוב בשם פקיסטן.

קטגוריה:ערכים ללא קטגוריות פיזיות - יחסי חוץ
ולאדס דרמה

**ולאדס דרמה** (בליטאית: **Vladas Drėma**; 10 בדצמבר 1910, ריגה – 4 בינואר 1995, וילנה) היה צייר וחוקר אמנות ליטאי.

## קורות חיים
ולאדס דרמה נולד למשפחת איכרים ליטאים שעברה לריגה במטרה לשפר את המצב הכלכלי. הוא התייתם מהוריו בגיל צעיר ועבר לקרובי משפחה שהתגוררו בתחומי פולין. בהמלצת הכומר המקומי, נשלח ללימודי ציור בוילנה (באותה תקופה בתחומי פולין). לאחר סיום הלימודים דרמה החל לימודי אמנות באוניברסיטה בעיר וילנה וסיים אותה שנת 1936.

הוא היה בין מקימי קבוצת ציירים שכללה ציירים ליטאים, פולנים ויהודים שפעלו בעיר. במקביל הוא היה מלמד ציור בבתי הספר. במהלך שנות ה-30 של המאה ה-20 דרמה אייר מספר ספרים שיצאו לאור בווילנה לרבות ספר שירה של אלבינאס ז'וקאוסקאס.

בשנים 1937–1938 ולאדס דרמה עבר השתלמות בוורשה.

באותה תקופה ולאדס דרמה צייר טבע דומם וגם הדפסי נחושת של העיר העתיקה של וילנה.

במהלך מלחמת העולם השנייה, כאשר וילנה הייתה תחת כיבוש הנאצי, דרמה עבר במוזיאון ואסף חומר היסטורי על תולדות הדפוס בליטא. הכוונה הייתה לפרסם את הספר לקראת 500 שנות דפוס בליטא בשנת 1947.

בתקופת ליטא הסובייטית דרמה היה עובד במוזיאון והיה מלמד באקדמיה לאמנות ואוניברסיטת וילנה.

בשנת 1992 הוענק לולאדס דרמה "פרס ליטא" בתחום תרבות ואנמות.

יצירות של דרמה נכללים באוסף של מספר מוזיאונים בליטא ופולין.

## קישורים חיצוניים
* קורות חיים

קטגוריה:ציירים ליטאים
קטגוריה:חוקרי אמנות
קטגוריה:בוגרי אוניברסיטת וילנה
קטגוריה:ליטאים שנולדו ב-1910
קטגוריה:נפטרים ב-1995
יחסי סין–ספרד

[ממוזער|שגרירות סין ב[מדריד, ספרד.]]
**יחסי סין–ספרד** קיימים מאז המאה ה-16. היחסים בין ספרד לרפובליקה העממית של סין כוננו בשנת 1973.

## היסטוריה
הקשר בין סין לספרד התרחש לראשונה בין שושלת מינג של סין לבין הפיליפינים בשליטת ספרד.

ספרד פנטזה על השתלטות על סין.

כאשר הפיראט הסיני Limahong תקף את מנילה ב-1574, פקידים בפוג'יין היו מוכנים לתת לספרדים להקים נמל סחר על האי הדרומי של שיאמן, בתמורה ללכידתו של Limahong. עם זאת, מושל הפיליפינים לא הגיב על ההצעה, והיא בסוף התבטלה כשלימהונג נמלט ממנילה.

בשנת 1598 איפשרו פקידי קנטונזיה לספרד לסחור באל פיונל, נמל בדלתת נהר הפנינה שליד מקאו. הפורטוגלים במקאו הגיבו באלימות והדיחו את הספרדים מהאזור בנשק בשנת 1600.

שושלת צ'ינג וספרד ניהלו יחסים דיפלומטיים.

בשנת 1927 נחתם הסכם המכיר באקס-טריטוריאליות בין ממלכת ספרד לבין ממשלתו הלאומית של צ'יאנג קאי שק. הקונסול הכללי של ספרד בשאנגחאי היה גם ממלא מקום השר לסין. הרפובליקה של סין ניהלה יחסים דיפלומטיים עם ספרד תחת שלטונו של פרנסיסקו פרנקו.

יחסי המדינה הספרדית עם הרפובליקה העממית של סין החלו בשנת 1973 לאחר ששתי המדינות עדיין התאוששו בעקבות מלחמות האזרחים.
[ימין|ממוזער| מנואלה קרמינה ושי [שי ג'ינפינג|ג'ינפינג בביקורו של המאוחר יותר במדריד בשנת 2018]] 
היחסים השתפרו בהדרגה, עם ביקורי מדינה רשמיים וחילופי דברים שונים. ספרד אירחה את אקספו 2008, כאשר סין השתתפה בה, וסין אירחה את אקספו 2010 בה ספרד החזיקה ביתן.

## היחסים בין שתי המדינות
היקף הסחר בין המדינות גדל משמעותית בשנים האחרונות. הסחר שהסתכם בסך 7.2 מיליארד דולר בשנת 2004 גדל ל-22.7 מיליארד דולר באוקטובר 2008.

כתוצאה מכך, סין הפכה להיות שותפת הסחר השישית בגודלה בספרד.

ספרד החזיקה בנשיאות האיחוד האירופי בין ה-1 בינואר ל-30 ביוני 2010 והיא הודיעה כי היא תתמוך בהסרת אמברגו הנשק של האיחוד האירופי כדי לעודד את הסחר הדו-כיווני מכיוון שבשנת 2008 היצוא של סין לאיחוד האירופי היה 248 מיליארד יורו (357 מיליארד דולר), אך היבוא היה 78 מיליארד יורו בלבד. זה עשוי לשפר את הסחר בין האיחוד האירופי לסין בכך שהוא יאפשר לסין לייבא סחורות טכנולוגיות גבוהות יותר שהאירופאים ידועים בהן.

ביולי 2019 חתמו שגרירי האו"ם מ-22 מדינות, כולל ספרד, על מכתב משותף ל-UNHRC המגנה את התעללות הסינים באויגורים כמו גם בקבוצות מיעוט אחרות, והפצירו בממשלת סין לסגור את מחנות החינוך מחדש בשינג'יאנג.

## יחסי סחר
בעוד שמרבית המטענים נשלחים בין סין לאירופה (כולל ספרד) בדרך הים, ישנן רכבות מטען ישירות העוברות מיי-וו (מחוז ג'ג'יאנג) גם למדריד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ספרד – קוריאה הדרומית

**יחסי ספרד–קוריאה הדרומית** הם יחסי החוץ בין ספרד לקוריאה הדרומית. ספרד מחזיקה בקוריאה הדרומית שגרירות בסיאול. מאידך, קוריאה הדרומית מחזיקה בספרד שגרירות במדריד וקונסוליה כללית בלאס פאלמאס דה גראן קנריה. לשתי המדינות מערכת יחסים טובה וידידותית.

## יחסים דיפלומטיים
היחסים הדיפלומטיים בין ספרד לרפובליקה של קוריאה כוננו במרץ 1950. בשנת 2010 נחגגו 60 שנה לכינון יחסים דיפלומטיים. מאז ביקורם של משפחת המלוכה באוקטובר 1996 ושל נשיא הממשלה, חוסה מריה אסנאר, באוקטובר 2000, הביאה להתעצמות הקשרים. ביקור המדינה בספרד על ידי הנשיא מו-היון, בפברואר 2007, סייע לבסס את היחסים הדו-צדדיים בין שתי המדינות, ואיפשר חתימה על הסכמים חשובים כמו מזכר ההבנה של הדיאלוג הפוליטי או ההצהרה המשותפת. שר החוץ והשיתוף, מיגל מורטינוס, ביקר בקוריאה ב-25 במרץ 2009. במהלך ביקורם נחתם הסכם סיוע שיפוטי בעניינים פליליים והסכם להגנה על מידע צבאי מסווג.

## יחסים כלכליים
ספרד וקוריאה הדרומית הראו את עצמן כמדינות עם התנהגות, ביחס לתחום ההשפעה שלהן, מעל הממוצע. הגידול ביחסי הסחר מתרחש באופן לא אחיד, מכיוון שחוסר האיזון המסחרי עולה בהתמדה לטובת קוריאה. גירעון הסחר של ספרד עם קוריאה הסתכם בשנת 1997 ב-460 מיליון אירו, ואילו בשנת 2005 עמד על 2,569 מיליון אירו. חלק מהתפתחות זו נובע מהגידול ביצוא הקוריאני מאז 1998, כדרך להתאושש ממשבר 1997, מאז אותה שנה הכלכלה הקוריאנית הייתה תלויה בשווקים זרים לצמיחה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הודו–ספרד

**יחסי הודו–ספרד** הם יחסי החוץ בין הודו לספרד.

## היסטוריה
היחסים בין הודו לספרד חמים מאז כינון הדמוקרטיה בספרד בשנת 1978. היחסים הדיפלומטיים בין הודו לספרד כוננו בשנת 1956 עם פתיחת השגרירות הספרדית בניו דלהי. מהראג'ה סוואי מן סינג השני, המהראג'ה מג'איפור, מונה בשנת 1965 לשגריר הודו הראשון בספרד.

## היחסים בין שתי המדינות
בשנת 1992 ביקר בספרד ראש הממשלה פ"ו נרסימהה ראו ובשנת 2017 ראש הממשלה נרנדרה מודי.

## יחסי סחר
היחסים בין הודו לספרד היו לבביים מאז כינון היחסים הדיפלומטיים ב-1956. משלחת הודית נפתחה במדריד בשנת 1958. השגריר הראשון של הודו מונה בשנת 1965.

ספרד היא שותפת הסחר השביעית בגודלה בהודו מבין מדינות האיחוד האירופי. הסחר הבילטרלי בשנים 18–2017 עמד על 5.66 מיליארד דולר (מחלקת המסחר), ורשם צמיחה של 4.91% לעומת התקופה המקבילה לפני שנה. היצוא מהודו גדל ב-16.65% ועמד על 3.99 מיליארד דולר ואילו היבוא התכווץ ב-15.51% ועמד על 1.66 מיליארד דולר. הייצוא העיקרי של הודו לספרד הוא טקסטיל, כימיקלים אורגניים, ברזל ופלדה, פירות ים, מכוניות ועור. היבוא העיקרי של הודו הוא מכשירים מכניים, מכונות חשמל, כימיקלים, דלקים מפלסטיק ומינרלים.

ספרד היא המשקיעה ה-15 בגודלה בהודו עם מניות FDI מצטברות של 2.76 מיליארד דולר (אפריל 2000 - יוני 2018). בהודו יש כמעט 200 חברות ספרדיות בעיקר בענפי התעשיות המתכות, אנרגיה מתחדשת, רכב, קרמיקה ותשתיות בעיקר בכבישים מהירים, קווי הולכה, מנהרות ותחנות מטרו. מהראשטרה, טמיל נאדו, גוג'אראט, אנדרה פרדש וקרנטקה הם היעדים העיקריים להשקעות ספרדיות בהודו. ההשקעה ההודית בספרד עמדה על כ-900 מיליון דולר. בספרד יש כמעט 40 חברות הודיות בעיקר בתחום שירותי תוכנה ו-IT, תרופות, כימיקלים ולוגיסטיקה. הודו היא בין שלושת המשקיעים המובילים בספרד ברחבי העולם ובין 5 המובילים מבין מדינות אסיה.

הודו וספרד מקיימות תוכנית משותפת משותפת לשיתוף פעולה ב-S&T, שנחתמה בשנת 2009. ישיבת ועדת היגוי למדע, טכנולוגיה וחדשנות נערכה בספטמבר 2017 במדריד, כפי שהודגשה בהצהרה המשותפת במהלך ביקורו של ראש הממשלה בספרד. ישנם פרויקטים מו"פ משותפים המונעים על ידי חדשנות במגזרים כמו ביו-חיישנים, חומרי הדברה ביולוגית, ביו כלכלה, בזבוז לאנרגיה, בריאות אלקטרונית ואלקטרוניקה גמישה. במהלך ביקורו של ראש הממשלה נחתם גם משרד החוץ לשיתוף פעולה בהשתלות איברים.

הודו משתתפת באופן קבוע בירידים וסחר בינלאומיים מרכזיים בספרד. FITUR (תיירות), הקונגרס העולמי הנייד (טלקום), CPhI ברחבי העולם (פרמצבטיקה) והקונגרס העולמי של Smart City Expo (ערים חכמות). כפי שהוסכם בהצהרה המשותפת שפורסמה במהלך ביקור ראש הממשלה, פורום ספרד הודו השני אורגן במשותף על ידי CII וקרן מועצת הודו בספרד במדריד בנובמבר 2017, בה השתתפו למעלה מ-200 חברות. במהלך 2017 ארגנה השגרירות, בשיתוף עם לשכותיהן של אגודות המסחר והתעשייה המקומיות, כ-40 אירועים מסחריים לקידום סחר וקידום השקעות ולהצגת יוזמות הדגל של הממשלה. אירועים אלה התמקדו במגזרים מרכזיים כמו תשתיות, אנרגיות חידוש, עיבוד מזון, מכוניות, הגנה, IT, ערים חכמות, תיירות, מגזר מזון חקלאי, חדשנות וגסטרונומיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
השמש הלבנה של המדבר

**השמש הלבנה של המדבר** (ברוסית: **Белое солнце пустыни**) הוא סרט סובייטי משנת 1970 בבימויו של ולדימיר מוטיל.

האקשן, הקומדיה, המוזיקה והדרמה, כמו גם ציטוטים בלתי נשכחים, הפכו אותו למוצלח מאוד בקופות הסובייטיות. שיר הנושא של הסרט הפך ללהיט.

## תקציר העלילה
חייל מהצבא האדום בשם סוחוב נלחם במלחמת האזרחים הרוסית במשך שנים רבות. כשם שהוא עומד לחזור הביתה לאשתו, סוחוב נבחר לשמור ולהגן על הרמון של מנהיג גרילה (עבדולה). עבדולה מבוקש על ידי הצבא האדום והשאיר את הרמון מאחור מכיוון שהנשים הפריעו לו. משימתו של סוחוב מתגלה כקשה יותר משדמיין.

## קישורים חיצוניים

## הערות שוליים

קטגוריה:סרטים ברוסית
קטגוריה:סרטי 1970
קטגוריה:סרטים סובייטיים
פונטיאק פיניקס

**פונטיאק פיניקס** (באנגלית : **Pontiac Phoenix**) היא מכונית משפחתית גדולה מתוצרת חטיבת הרכב האמריקאית **[[פונטיאק]]**, מבית ג'נרל מוטורס אשר יוצרה בין השנים 1984–1976.

הדור השני מדגם "פונטיאק פיניקס" הוגדר כ-מכונית קומפקטית (אורך הדגם קטן בכ-52 ס"מ מדגם הדור הראשון).

## דור ראשון
* יוצר בין השנים 1976–1979 (שנת מודל 1977)
* יוצרו 122,555 יחידות
* 4 דלתות - סדאן
* 3 דלתות - האצ'בק
* 2 דלתות - קופה
* 5 נוסעים
* מנוע הנעה אחורית
* תאוצה בין 0–100 קמ"ש היא 14.6 שניות (דגם 4 דלתות סדאן, מנוע 3.8 ליטר המשודך לתיבת הילוכים ידנית 3 מהירויות)

## דור שני
* יוצר בין השנים 1984–1979 (שנת מודל 1980)
* יוצרו 405,000 יחידות
* 5 דלתות - הצ'בק
* 2 דלתות - קופה
* 5 נוסעים

## גלריה

קובץ:77 Pontiac Phoenix (7687873020).jpg | "פונטיאק פיניקס", שנת 1977
קובץ:1978Phoenix.jpg | "פונטיאק פיניקס", שנת 1978 - קופה
קובץ:1978 Pontiac Phoenix LJ (4018201844).jpg | "פונטיאק פיניקס", 4 דלתות סדאן, שנת 1978
קובץ:Pontiac Phoenix (2469933386).jpg | "פונטיאק פיניקס", דלתות סדאן
קובץ:1978 Pontiac Phoenix SJ (3951505367).jpg | "פונטיאק פיניקס", 2 דלתות קופה, שנת 1978
קובץ:'80 Pontiac Phoenix Hatch.JPG | "פונטיאק פיניקס"
קובץ:'80 Pontiac Phoenix Hatchback.JPG | "פונטיאק פיניקס"
קובץ:1980 Pontiac Phoenix (4279611654).jpg | "פונטיאק פיניקס", שנת 1980
קובץ:Pontiac Phoenix (3587401877).jpg | "פונטיאק פיניקס"


## ראו גם
* פונטיאק
* ג'נרל מוטורס
* פונטיאק אקזקיוטיב
* פונטיאק סאן-פייאר
* פונטיאק סולטיס
* פונטיאק לה מאנס
* פונטיאק בונוויל
* פונטיאק טמפסט

## קישורים חיצוניים

* 
* 

## הערות שוליים

קטגוריה:מכוניות משפחתיות גדולות
קטגוריה:מכוניות קופה
קטגוריה:דגמי מכוניות שהושקו ב-1976
קטגוריה:מכוניות אמריקאיות
פיניקס
יחסי הונגריה – קוריאה הדרומית

**יחסי הונגריה–קוריאה הדרומית** הם היחסים הדו-צדדיים בין הונגריה לקוריאה הדרומית. הונגריה מחזיקה בקוריאה הדרומית שגרירות בסיאול וקונסוליית כבוד באינצ'ון. קוריאה הדרומית מחזיקה בהונגריה שגרירות בבודפשט.

## היסטוריה
היחסים מתוארכים לחילופי המשימות הקבועות בין שתי המדינות, שהוכרזו במהלך אולימפיאדת הקיץ בשנת 1988 בסיאול. ההכרזה הפכה את הונגריה למדינת הגוש המזרחי הראשונה שהחליפה שגרירים עם קוריאה הדרומית. באותה העת היה מספר גדול של פקידים ממדינות קומוניסטיות שונות בסיאול, לאחר שהתעלמו מהקריאה של קוריאה הצפונית להחרים את האולימפיאדה; יחד עם הונגריה הם יצרו קשרים רשמיים ובלתי פורמליים שונים עם ממשלת דרום קוריאה.

המסחר עם הונגריה כבר היה מוערך אז ב-18 מיליון דולר; התרחבות המגעים הכלכליים נחשבה כמניע של הונגריה לכינון יחסים. יחסים דיפלומטיים מלאים כוננו רשמית ב-29 בינואר של השנה שלאחר מכן. באותה תקופה, קים פיונג-איל, בנו של קים איל-סונג ואחיו למחצה של מנהיג צפון קוריאה העתידי קים ג'ונג-איל, בדיוק הגיע לבודפשט כשגריר; בתגובה למהלכי הונגריה ליצירת קשרים עם הדרום, הצפון העביר אותו לבולגריה. בולגריה חיקתה את הונגריה ועברה אף היא לקשרים פתוחים עם הדרום.

## אירועים בולטים
### עריקתו של דיפלומט צפון קוריאני (2006)
בשנת 2006 דיפלומט צפון קוריאני בהונגריה ובני משפחתו ערקו לדרום קוריאה על ידי כניסתם לשגרירות דרום קוריאה ובקשת מקלט מדיני. עד 2007 הסחר הדו-צדדי צמח כמעט פי 90 ל-1.6 מיליארד דולר; המשקיעים הגדולים של דרום קוריאה בהונגריה כללו את סמסונג ואת האנקוק. שגריר הונגריה בדרום קוריאה, מיקלוס לנגיאל, שהחל את שירותו באוקטובר 2007, עבד בעבר הנציגות בפיונגיאנג בשנות השמונים.

### טביעת ''Hableány'' (2019)
ב-29 במאי 2019, ספינת שיט נהרות בשם *Hableány* טבעה, לאחר שננגחה על ידי ספינת שיט נהרות גדולה יותר בשם *Viking Sigyn*. באירוע נהרגו 25 מתוך 33 התיירים הדרום קוריאנים על סיפון *Hableány*, ואחד מהם נעדר (נכון ל-15 באוגוסט 2019).

התקרית גרמה לכך שדרום קוריאה שלחה עובדי הצלה לבודפשט: חלקם השתתפו גם בפעולות הצלה בעקבות אסון סוואל בשנת 2014. שר החוץ של דרום קוריאה, קנג קיונג-ווה, נסע גם הוא לבודפשט, כדי לבקר את הניצולים וקרובי הנוסעים ב-*Hableány*.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ביצנית ירוקת-רגל

ממוזער| ''Tringa nebularia''
**ביצנית ירוקת-רגל** (שם מדעי: *Tringa nebularia*) היא עוף מהסוג ביצנית והגדולה שבהם. מצויה בברכות דגים, מאגרי מים ואף בחופים.

## תיאור
* **כללי** - אין הבדל במראה בין זכר לנקבה. המין הגדול ביותר מבין הביצניות ומגיעה לאורך של כ-32 סנטימטרים ולמשקל של כ-200 גרם. רגליה ארוכות מאוד וצבען ירקרק ולעיתים אף צהבהב. מקורה ארוך, נטוי במעט כלפי מעלה וצבעו ירוק כהה. היא דומה במבנה גופה לביצנית מנומרת.
* **לבוש חורף** - פלג גוף עליון אחיד בצבעו האפור, וסוככות הכנף עטויות בפס לבן דק. הגחון, הגב ובסיס הזנב לבנים והזנב עצמו מפוספס בפסים אפורים בהירים. פרטים צעירים דומים לבוגרים בלבוש זה מלבד ראשם, שנוטה לגוונים חומים יותר.
* **לבוש קיץ** - גב מנומר בצבע חום כהה.

## תפוצה
חורפת באסיה, אוסטרליה, דרום אירופה, המזרח התיכון ואזורים טרופיים נוספים.

בישראל היא חולפת וחורפת מצויה אם כי לא בקבוצות גדולות.

## קישורים חיצוניים

* 
* ביצנית ירוקת רגל, במאגר המידע הלאומי לציפורי ישראל ע"ש יהורז כשר

## הערות שוליים

קטגוריה:טקסונים שתוארו בידי יוהאן ארנסט גונרוס
קטגוריה:חרטומניים
קטגוריה:ארץ ישראל: חרטומניים
קטגוריה:בעלי חיים בביצות באסיה
קטגוריה:בעלי חיים בביצות אפריקה
קטגוריה:סרביה: עופות
קטגוריה:בעלי חיים שתוארו ב-1767
יחסי טאיוואן–רוסיה

היחסים הדו-צדדיים בין קודמתה של **[[רוסיה|הפדרציה הרוסית]]**, **[[ברית המועצות|איחוד הרפובליקות הסוציאליסטיות הסובייטיות]]** ו**[[טאיוואן|הרפובליקה של סין]]**, התקיימו משנת 1922 עד 1949, אז הכירה ברפובליקה העממית של סין (ובאותה שנה כוננה ה-ROC יחסים דיפלומטיים עם דרום קוריאה).

## היחסים בעבר
בעקבות הסכם שימונוסקי בשנת 1895, שסיימה את מלחמת סין–יפן הראשונה, הועברה טאיוואן ליפן והפכה מייד למושבה יפנית. קונסוליות זרות חידשו את פעילותן בפורמוזה, בהן 2 קונסוליות רוסיות בשנת 1896. הקונסול הרוסי הראשון היה היליד הגרמני פול שברט. הרפובליקה של סין וגם ברית המועצות היו החברות המייסדות של האומות המאוחדות ומועצת הביטחון בשנת 1945.

לאחר תום מלחמת קוריאה בשנת 1954 חתמה ארצות הברית על חוזה ביטחוני עם ממשלת הרפובליקה של סין, שכלל סעיף הקובע השתתפות אמריקאית בפעולה צבאית במקרה של עימות עם סין היבשתית. בהצהרה של שר החוץ של ברית המועצות הוא הצהיר כי ההסכם הוא "הפרה גסה של הסכמים בינלאומיים, ריבונות ושלמות טריטוריאלית של מדינה ריבונית."

כל הקשר בין ברית המועצות לרפובליקה של סין שהוגדר על ידי הסכם ידידות מ-1945 נותק. ההכרזה על הפרידה פורסמה ב-3 באוקטובר 1949 לאחר שברית המועצות הפכה למדינה הראשונה שהכירה ב PRC באוקטובר.

אף על פי שהיו כמה נטיות חלשות לשינוי בסטטוס קוו מאז סוף שנות ה-50, עד היום, הפדרציה הרוסית לא קיימה יחסים רשמיים עם טאיוואן. ברית המועצות דבקה תמיד במדיניות "סין האחת" אך התעקשה על פתרון מדיני להתמודדות עם המשבר, שלא כמו כמה ממנהיגי בייג'ינג ששקלו פעולה צבאית בשנת 1954 וב-1958. ייתכן שזו הייתה אחת הסיבות להתקררות יחסי סין ברית המועצות בסוף שנות החמישים.

קשר בלתי רשמי בין ברית המועצות לטאיוואן החל בסוף שנות ה-60, לאחר שהמגמה להתקרבות ארצות הברית-PRC התבררה. ידוע כי ביקוריהם של ריצ'רד ניקסון והנרי קיסינג'ר הביאו לחתימתו של מה שנקרא הודעת שנחאי בשנת 1972, כאשר הוכרז כי ארצות הברית "מכירה במדיניות סין האחת וטאיוואן היא חלק מסין." בינתיים קיוותה טאיוואן כי התקרבות סובייטית-טאיוואנית תמנע את התגברות המגעים הסינו-אמריקאים. ייתכן שברית המועצות, בתורה, חשבה כי שחזור היחסים עם ה-ROC יעזור להאט את החמרה ביחסיה עם סין. טאיוואן הייתה להוטה להתפשר שכן לאחר היחלשות היחסים עם ארצות הברית, לא היה לה מה להפסיד. עם זאת, ברית המועצות הקפידה מאוד על מדיניותה כלפי ה-ROC, וסחרה עמה דרך הונג קונג, יפן, מערב גרמניה ובעלות בריתה במזרח אירופה.

## היחסים כיום
לשכת נציגות ה-ROC ברוסיה, "הנציגות במוסקבה לוועדת התיאום הכלכלי והתרבותי של טאיפיי-מוסקבה", נפתחה ב-12 ביולי 1993 על ידי משרד החוץ של ה-ROC. לשכת הנציגות הרוסית בטאיוואן, "הנציגות בטאיפיי לוועדת התיאום במוסקבה-טייפה לשיתוף פעולה כלכלי ותרבותי", נפתחה ב-15 בדצמבר 1996 על ידי משרד החוץ של רוסיה.

עד שנת 2002 בוטלו גבולות מונגוליה החיצונית מהגדרת הגבול של ה-ROC בה שולבה רפובליקת טובה.

בשנת 2005 היה סך המסחר בין שתי המדינות כ-2.2 מיליארד דולר. רוסיה שמרה על איזון חיובי ביחסי המסחר שלה עם טאיוואן בזכות נפט גולמי, ברזל יצוק ופלדה, מתכות אל ברזליות, מוצרים פטרוכימיים, סגסוגות ברזל, פחם קוקס, עץ ודשנים כימיים. רוסיה מייבאת בעיקר רכיבים אלקטרוניים, מחשבים וחלקי מחשב ומכשירי חשמל ביתיים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
לזר פוליאקוב

**לזר (אליעזר) פוליאקוב** (ברוסית: **Лазарь Соломонович Поляков**; נולד ב־1842, אורשה, ונפטר בינואר 1914, פריז), היה נדבן יהודי ידוע, מבני משפחת פוליאקוב. אחיו היו איש העסקים יעקב פוליאקוב והבנקאי שמואל פוליאקוב והוא נחשב לאביה של אנה פבלובה.

## קורות חיים
לזר (אליעזר) פוליאקוב נולד ב־1842 באורשה למשפחה אמידה, בן לשלמה פוליאקוב, סוחר, ולזלטה רבינוביץ' (פוליאקוב).

בצעירותו עזר לאחיו הגדול, שמואל, לנהל את העסק של אביהם, שלמה. בבגרותו החל לעסוק בבנקאות ותוך זמן קצר הוא מונה ליו"ר הנהלה של מספר בנקים, לרבות בנק האדמות המוסקבאי.

לאחר שהאימפריה הרוסית כבשה שטחים בטורקסטן, החל פוליאקוב להשקיע באזור. הוא הקים בית החורשת לגפרורים בטשקנט, אך לאור עלויות ייצור גדולות המפעל לא היה רווחי.

בשנת 1890 מונה פוליאקוב לקונסול של פרס במוסקבה. באותה תקופה כיהן כראש הקהילה היהודית בעיר.

בשנת 1908, בעקבות המשבר הכלכלי, איבד את כל תפקידיו במערכת הבנקאיות.

פוליאקוב נפטר בשנת 1914 בפריז ונטמן בבית העלמין היהודי במוסקבה. בתו, ציטה, נישאה לאליהו ברלין.

## פעילות ציבורית ונדבנות
פוליאקוב תרם רבות לגורמים שונים. בין היתר, הוא רכש חלקת אדמה להקמת בית הכנסת הכוראלי במוסקבה ובהמשך תמך בבניית הבניין ותחזוקתו. בנוסף, הוא השתתף בהקמת מוזיאון פושקין, ובשל כך אחד האולמות של המוזיאון נקרא על שמו.

על הפעילות הציבורית והכלכלית הוענקו לו עיטורים של האימפריה הרוסית, פרס, האימפריה העות'מאנית ורומניה.

כמו כן הוא ורעייתו רוזליה - שעל שמה רחוב 'שושנה' בשכונת קריית משה בירושלים - תרמו תרומות הגונות למוסדות חסד ירושלמיים, ובהם לקרן מונטיפיורי שהקימה את שכונת קריית משה (באגרת משנת תרע"ג - 1913 מודה הרב קוק לזוג על תרומה כזו).

## קישורים חיצוניים

* 

קטגוריה:אנשי עסקים יהודים רוסים
קטגוריה:אנשי עסקים יהודים בלארוסים
קטגוריה:האימפריה הרוסית: אישים
קטגוריה:נדבנים יהודים רוסים
קטגוריה:אצולה יהודית רוסית
קטגוריה:משפחת פוליאקוב
קטגוריה:מעוטרי עיטור ולדימיר הקדוש
קטגוריה:ילידי 1842
קטגוריה:רוסים שנפטרו ב-1914
ג'ון ויליאם קסילייר

**ג'ון ויליאם קסילייר** (באנגלית: **John William Casilear**; 25 ביוני 1811 - 17 באוגוסט 1893) היה אמן נוף אמריקאי השייך לאסכולת נהר ההדסון.

## ביוגרפיה
קסילייר נולד בניו יורק. הכשרתו המקצועית הראשונה הייתה אצל הליתוגרף הבולט בניו יורק, פיטר מאווריק בשנות העשרים של המאה ה-19. הוא המשיך להתאמן עם אשר דיורנד, שהיה בעצמו ליתוגרף באותה תקופה. קסילייר ודיורנד התיידדו, ושניהם עבדו יחדיו בניו יורק במשך שנות ה-30.

באמצע שנות ה-30 של המאה ה-19 התעניין דיורנד בציור נוף בעקבות ידידותו עם תומאס קול. דיורנד, בתורו, הפנה את תשומת ליבו של קסילייר לציור הנוף. עד שנת 1840 התעניינות של קסילייר באמנות הייתה מספיק חזקה כדי ללוות את דיורנד, ג'ון פרדריק קנסט ותומאס פריצ'רד רוסיטר במהלך טיול באירופה שבמהלכו רשמו סצנות, ביקרו במוזיאונים לאמנות והעשירו את התעניינותם בציור.

קסילייר פיתח בהדרגה את הכישרון שלו באמנות ציור הנוף, כשהוא מצייר בסגנון שלימים התפרסם כאסכולת נהר ההדסון. באמצע שנות החמישים של המאה ה-19 הוא הפסיק לחלוטין את קריירת החריטה שלו לטובת ציור במשרה מלאה.
ממוזער|293x293 פיקסלים|ג'ון קסילייר, אגם ג'ורג', 1860
הוא נבחר לחבר מן המניין באקדמיה הלאומית לעיצוב בשנת 1851, לאחר שהיה חבר מקורב מאז 1833, והציג שם את עבודותיו במשך למעלה מחמישים שנה.

קסילייר נפטר בסרטוגה ספרינגס, ניו יורק בשנת 1893.
ממוזער|285x285 פיקסלים|ג'ון קסילייר, אגם אלפיני, 1860
דוגמאות לאמנותו נמצאות באוספי מוזיאון המטרופוליטן, ניו יורק, הגלריה הלאומית לאמנות, וושינגטון הבירה, והמוזיאון לאמנות וודמיר שבפילדלפיה, פנסילבניה.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ציירים אמריקאים
קטגוריה:אמריקאים שנולדו ב-1811
קטגוריה:אמריקאים שנפטרו ב-1893
I'm the Best

**I'm the Best** (בעברית: **אני הטובה ביותר**) הוא שיר שהוקלט על ידי הראפרית הטרינידדית ניקי מינאז', מתוך אלבום הבכורה שלה, Pink Friday. השיר הוא השיר הפותח של האלבום.

## רקע וכתיבה
השיר נכתב על ידי ניקי מינאז' וקיין ביטס והופק על ידי קיין ביטס. השיר מדבר על עלייתה של מינאז' לתהילה. כמו כן, מאזכרת מינאז' את אחיה הקטנים כסיבות "מדוע היא עובדת קשה".

יחד עם צאת האלבום, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות.

## ביקורת
השיר קיבל ביקורות חיוביות ממבקרי המוזיקה. מארק הוגן ממגזין "ספין" העניק לשיר ביקורת חיובית, תוך שכינה אותו כ"ניצחון" ושיבח את הפקתו המוזיקלית של קיין ביטס. רוב שפילד מהרולינג סטון סקר את השיר בחיוב אף הוא, תוך שטען כי מינאז' "כבר מראפרפת על חיי כוכב על ".

קתי אינדולי מ-HipHop DX  העניקה לשיר ביקורת מעורבת, תוך שאמרה כי מינאז' "מכוונת למיינסטרים", אך החמיאה על מילות השיר.

בשנת 2019, סקר רשאד גרוב מ-uDiscover Music את האלבום Pink Friday לרגל 9 שנים לצאתו, תוך שהגדיר את שיר זה כ"פותחן הכוכבים" של האלבום.

מבקרי מוזיקה רבים מארגונים וגופי תקשורת שונים הכלילו את השיר לסיכום השירים הטובים ביותר לשנת 2010. השיר קיבל אזכור מכובד בביקורתו של ג'רמי בלקלו ממגזין *Access Hollywood* ברשימתו 10 השירים המובילים לשנת 2010.

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
יחסי מיאנמר–רוסיה

**יחסי מיאנמר–רוסיה** הם היחסים הדו-צדדיים בין מיאנמר לרוסיה. מיאנמר מחזיקה ברוסיה שגרירות במוסקבה ואילו רוסיה מחזיקה במיאנמר שגרירות ביאנגון.

## היסטוריה
ברית המועצות כוננה יחסים דיפלומטיים עם מיאנמר, כשהיא נעשתה עצמאית ומערכת היחסים נותרה על כנה גם לאחר נפילת ברית המועצות. סין ורוסיה הטילו בעבר וטו על החלטת מועצת הביטחון של האו"ם שנועדה להעניש את מיאנמר. בשנים האחרונות סין הראתה חוסר נכונות לתמוך בממשלת מיאנמר וניסתה לייצב את המצב הפוליטי במיאנמר.

## הסכמים
ביוני 2016 חתמו שתי המדינות על הסכם לשיתוף פעולה ביטחוני. מין אונג האלינג וסרגיי שויגו הודיעו על כוונתם להרחיב את שיתוף הפעולה הצבאי בישיבה ב-2018.

## שיתוף פעולה גרעיני
בשנת 2007, רוסיה ומיאנמר ביצעו עסקה על מרכז מחקר גרעיני שנויה במחלוקת. על פי ההודעה לעיתונות, "המרכז יכלול כור מים קלים של 10 מגה-ואט העובד על אורניום -235-מועשר ב-20%, מעבדה לניתוח הפעלה, מעבדה לייצור איזוטופים רפואיים, מערכת אילוח מסיליקון, טיפול בפסולת גרעינית ומתקני קבורה".

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Save Me (שיר של ניקי מינאז')

**Save Me** (בעברית: **הצל אותי**) הוא שיר שהוקלט על ידי הראפרית הטרינידדית ניקי מינאז', מתוך אלבום הבכורה שלה, Pink Friday.

## רקע וכתיבה
השיר נכתב על ידי ניקי מינאז', נייטרייטאז ואנדרו וונסל והופק על ידי פופ & אואק. השיר הוא בסגנון הרית'ם אנד בלוז. השיר הוא היחידי מתוך האלבום אשר לא כולל בתוכו ראפ. מינאז' הצהירה כי השיר מרגיש עבורה כמו פסקול לסרט קולנוע, באומרה כי .

עם צאת האלבום עלה השיר לרשת הזרמת המדיה ספוטיפיי, תוך שהצליח לצבור שם למעלה מ-29 מיליון השמעות.

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
Sit Still, Look Pretty

**Sit Still, Look Pretty** (בעברית: **שב בשקט, תראה יפה**) הוא אלבום הבכורה של הזמרת האמריקאית דאייה. האלבום יצא לאור ב-7 באוקטובר 2016 על ידי חברות התקליטים רד מיוזיק, Artbeatz ו-Z. מתוך האלבום שלושה סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2016
קטגוריה:אלבומי אלקטרופופ
קטגוריה:אלבומי חברת סוני מיוזיק אנטרטיינמנט
Daya (מיני-אלבום)

**Daya ** (בעברית: **דאייה**) הוא המיני-אלבום הראשון של הזמרת האמריקאית דאייה. האלבום יצא לאור ב-4 בספטמבר 2015 על ידי חברות התקליטים רד מיוזיק, Artbeatz ו-Z. מתוך האלבום שני סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2016
קטגוריה:מיני-אלבומים באנגלית
קטגוריה:אלבומי אלקטרופופ
יחסי המלדיביים–רוסיה

**יחסי המלדיביים–רוסיה** הם היחסים הדו-צדדיים בין המלדיביים לרוסיה.

## היסטוריה
ברית המועצות כוננה יחסים דיפלומטיים עם המלדיביים ב-14 בספטמבר 1966, וב-31 בדצמבר 1991 הכירה המלדיביים בפדרציה הרוסית כיורשתה של ברית המועצות. האינטרסים של הרפובליקה של המלדיביים מיוצגים על ידי שגרירות הפדרציה הרוסית בסרי לנקה.

במרץ 2004 נחתם פרוטוקול דו צדדי על התייעצויות פוליטיות (בין-MFA). בספטמבר 2011, בשולי המושב ה-66 של העצרת הכללית של האו"ם בניו יורק, נערכה פגישה בין סגן שר החוץ של הפדרציה הרוסית מ. בוגדנוב ושר החוץ של הרפובליקה המלדיבית א' נאסים.

שיתוף פעולה בתחום אכיפת החוק מתפתח. ב-6 בנובמבר 2014, נערך ביקור רשמי בעיר מאלה, על ידי התובע הכללי של הפדרציה הרוסית. מאז שנות ה-70 של המאה ה-20 הצד הרוסי מסייע לאיים המלדיביים בהכשרת כוח אדם לאומי. מחזור סחר החוץ בין רוסיה לבין האיים המלדיביים מוגבל (בהתאם לתוצאות של 2014, הוא לא עלה על 2 מיליון דולר).

באופן מסורתי, תיירים המבקרים באיים ובאטלולים של רפובליקת המלדיביים עד 30 יום אינם צריכים לבקש ויזה לפני ההגעה, ללא קשר לארץ מוצאם, אך בתנאי שיש להם דרכון תקף, הם יכולים לאשר את מטרת נסיעתם ויש להם מספיק מזומן. החל מה-25 ביולי 2019 אזרחים רוסים יכולים להישאר כתיירים ברפובליקה המלדיבית עד 90 יום ללא ויזה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי וייטנאם–רוסיה

**יחסי וייטנאם–רוסיה** הם היחסים הדו-צדדיים בין וייטנאם לרוסיה.

## היסטוריה
וייטנאם קיבלה סיוע משמעותי מברית המועצות במהלך מלחמת הודו-סין הראשונה ובמהלך מלחמת וייטנאם. כבר בשנת 1955 קיבלה וייטנאם מברית המועצות ללא תשלום 170 אלף טונות אורז, 8,000 טונות סוכר ו-9 מיליון מ"ר בדי כותנה. מחזור הסחורות של ברית המועצות ווייטנאם בשנים 1955–1960 גדל כמעט פי 14 מ-3.3 מיליון רובל עד 42.8 מיליון רובל.

ב-3 בנובמבר 1978 במהלך הביקור הידידות הרשמי בברית המועצות של המפלגה הווייטנאמית ומשלחת הממשלה נחתמה אמנת ידידות ושיתוף פעולה בין ברית המועצות לבין הרפובליקה הסוציאליסטית של וייטנאם, וב-10 בדצמבר 1981 נחתה אמנה במוסקבה בין ברית המועצות לבין הרפובליקה הסוציאליסטית של וייטנאם על סיוע בעניינים אזרחיים, משפחתיים ופליליים.

וייטנאם קיבלה תמיכה ניכרת מברית המועצות עד להתמוטטותה של האחרונה, מאחר שווייטנאם הייתה חלק מקומקון ונחשבה למדינה סוציאליסטית.

## היחסים כיום
בשנת 1994 נחתם במוסקבה הסכם על עקרונות יחסי ידידות. במרץ 2001, במהלך ביקורו הרשמי הראשון של נשיא הפדרציה הרוסית ולדימיר פוטין בווייטנאם, נחתמה ההצהרה על שותפות אסטרטגית בין רוסיה לווייטנאם. נשיא הפדרציה הרוסית ערך ביקורים רשמיים בווייטנאם בנובמבר 2006, אוקטובר 2010 ונובמבר 2013.

באוקטובר 2002 ויולי 2010, בהזמנת נשיא הפדרציה הרוסית, נערכו ביקורים רשמיים ברוסיה של מזכ"ל הוועד המרכזי של המפלגה הקומוניסטית בווייטנאם. באוגוסט 1998, מאי 2004 ואוקטובר 2008, נשיא הרפובליקה הסוציאליסטית של וייטנאם ערך ביקור רשמי בפדרציה הרוסית. ישיבות של ראשי המדינות מתקיימות באופן קבוע בפורומים בינלאומיים רב-צדדיים. ב-9 במאי 2010, נשיא וייטנאם נגויין מין טריט השתתף בחגיגות במוסקבה לרגל 65 שנה לניצחון במלחמה הפטריוטית הגדולה.

ב-5 במרץ 2015 החל ראש הממשלה דמיטרי מדבדב את ביקורו הרשמי בווייטנאם, במהלכו דנו המשלחות בסוגיות רבות. בשנת 2017, ניתן סיוע לווייטנאם להתמודדות עם נזקי הטייפון מטעם נשיא רוסיה ולדימיר פוטין. 40 טונות של סיוע הומניטרי נשלחו דרך משרד החירום וכן סכום של חמישה מיליון דולרים. באותה שנה החל שיתוף פעולה דו-צדדי בתחום הצבאי.

## שיתוף פעולה כלכלי
בשנים 2003–2012 כמעט והוכפל סך הייצוא הרוסי לווייטנאם: מ-357 מיליון דולר ל-658 מיליון דולר. עם זאת, באותה תקופה, היבוא הווייטנאמי בפדרציה הרוסית צמח ביותר מפי עשרה: מ-156 מיליון דולר ל-2.313 מיליארד דולר. בשנת 2012, וייטנאם היוותה 16.3% מכלל היצוא הרוסי של ציוד וכלים חשמליים. בשנת 2012 עיקר הייצוא הרוסי לווייטנאם כלל ציוד וכלים חשמליים, פלדה מעורגלת, דשנים וציוד טלקומוניקציה. בשנת 2012 40.1% מהיבוא מווייטנאם לפדרציה הרוסית היה ציוד טלקומוניקציה, 9.7% היו בגדים, 7.5% היו נעליים, 7.3% היו דגים. ב-2012 ייבאה רוסיה 38% מייצוא הירקות והשורשים הווייטנאמיים, 25% מהדגים, 23% התה, 16% מהפירות המשומרים, 15% מהקקאו, 10% מהמכשירים הביתיים, 10% ציוד התקשורת, 6% מהטבק, 6% מהתרופות, 5% מהמחשבים. בשנת 2012 שלטו סחורות וייטנאמיות רבות בסך היבוא הרוסי מכל המדינות: תבלינים (29%), אורז (28%) וגומי טבעי (26%), שמן צמחי (14%), קפה (11%).

## נציגויות דיפלומטיות
* וייטנאם מחזיקה ברוסיה שגרירות במוסקבה ו-2 קונסוליות ביקטרינבורג וולדיווסטוק.
* רוסיה מחזיקה בווייטנאם שגרירות בהאנוי ו-2 קונסוליות בהו צ'י מין סיטי ודה נאנג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סנדרלנד עד המוות

**סנדרלנד עד המוות** (באנגלית: **Sunderland 'Til I Die**) היא סדרה תיעודית ספורטיבית המתעדת את האירועים סביב מועדון הכדורגל האנגלי סנדרלנד. הסדרה הופקה על ידי Fulwell 73 ושודרה בנטפליקס החל מ-14 בדצמבר 2018.

## רקע
העונה הראשונה החלה ב-14 בדצמבר 2018, ומתעדת את עונת 2017/2018 של מועדון סנדרלנד, עונה בה שיחק המועדון בליגת המשנה באנגליה לאחר שירד עונה קודם לכן מהפריימר ליג. כתוצאה מהצלחת העונה הראשונה צולמה עונה שנייה המתעדת את העונה שלאחריה, עונת 2018/2019, אשר חופפת עם העונה הראשונה של המועדון אלא שבעונה זו המועדון בבעלותו של סטיוארט דונלד. פרקי העונה השנייה שוחררו ב-1 באפריל 2020.

יו"ר סנדרלנד, אליס שורט, טען שהסיבה שהסכים לצילומי הסדרה שיתעדו את התנהלות המועדון מאחורי הקלעים, מכיוון שלדעתו הדבר יכול למשוך משקיעים פוטנציאליים להשקיע במועדון.

מפיקי הסדרה, חברת Fulwell 73, שבעליה גם אוהדי הקבוצה (החברה שהפיקה בעבר את הסרט התיעודי הספורטיבי - The Class of '92) הביעו עניין לרכוש את המועדון ביוני 2017, זמן קצר לפני תחילת הצילומים, אך לבסוף נסוגו.

צילומי הסדרה החלו ביוני 2017 מתוך ציפייה שהקבוצה תהיה קבוצה בכירה בליגת המשנה ותעלה חזרה לפריימר ליג בסיום העונה. המנג'ר, כריס קולמן הודה כי לא נוח לו עם סידור הצילומים לסדרה. קולמן תיאר את תשומת הלב המתמדת סביב המועדון בעקבות הצילומים כ-"לא טבעית". עם זאת, הסדרה איננה כוללת סצנות מחדר ההלבשה דבר שהיה "קו אדום" מבחינתו של קולמן להסכמת הצילומים. קולמן טען: "הדבר העיקרי שהתעקשתי עליו היה שלא רציתי צילומים בחדר ההלבשה שלי, זה משהו שצריך להישאר פרטי".

הסדרה הגיעה לשיאה בסיום העונה הראשונה עם ירידת ליגה נוספת ומפתיעה במיוחד של הקבוצה ורכישת המועדון על ידי רוכש ובעלים חדש: סטיוארט דונלד.

העונה השנייה מתמקדת בתהליך החלפת הבעלות של המועדון, שיקום המועדון מאכזבת ירידת ליגה נוספת, ובהתמודדות הקבוצה במסגרת הליגה השלישית.

לאחר סיום העונה השנייה אמרו המפיקים שכרגע אין בכוונתם לצלם עונה שלישית אך לא פסלו אפשרות כזו בעתיד.

הסדרה זכתה לביקורות חיוביות של מבקרים ומעריצים, בעיקר מעולם הספורט וכדורגל בפרט.

### עונה ראשונה (2018)

### עונה שנייה (2020)

## קישורים חיצוניים
*

* 

## הערות שוליים

קטגוריה:סדרות טלוויזיה תיעודיות של נטפליקס
קטגוריה:סנדרלנד
קטגוריה:קבוצות כדורגל אנגליות
קטגוריה:סדרות טלוויזיה בריטיות
האמירות האסלאמית של אפגניסטן

**האמירות האסלאמית של אפגניסטן** היא מדינה טוטליטרית תאוקרטית אסלאמית הנשלטת על ידי הטליבאן שהיא הממשלה בפועל באפגניסטן מאז 15 באוגוסט 2021, לאחר שהתקיימה גם כמדינה בשנים 1996–2001.

## היסטוריה
בין השנים 1996–2001, האמירות שלטה בכ-90% מהמדינה במסגרת תנועת מרד, בעוד שאר האזורים בצפון-מזרח היו בידי הברית הצפונית, ששמרה על הכרה בינלאומית רחבה כהמשך למדינה האסלאמית באפגניסטן. לאחר פיגועי 11 בספטמבר והכרזת המלחמה העולמית בטרור והכרזת מצד ארצות הברית, ההתנגדות הבינלאומית למשטר גברה באופן דרסטי, כשההכרה הדיפלומטית של איחוד האמירויות הערביות ופקיסטן בארגון כממשלה הרשמית של אפגניסטן בוטלה.

האמירות האסלאמית הופלה על ידי הברית הצפונית ב־17 בדצמבר 2001, דבר שחיזק את קואליציית ISAF שהוקמה לאחר פלישה אמריקנית למדינה חודשיים קודם לכן במסגרת מלחמת אפגניסטן. הטליבאן המשיך להתייחס לעצמו כאיחוד האמירויות האסלאמיות של אפגניסטן בתקשורת רשמית משנת 2001 ועד 2021. הטאליבן שלט בחלק מהשטח דה פקטו בחלק מהזמן.

במהלך מתקפות הטליבאן ב-2021 שהתרחשו לאחר נסיגת הכוחות האמריקאים מהאזור, החזיר לעצמו הארגון את השליטה בפועל על השלטון באפגניסטן לאחר נפילת קאבול ב־15 באוגוסט 2021.

מדינות המערב השעו סיוע הומניטרי באפגניסטן בעקבות ההשתלטות של הטליבאן. באוגוסט 2011 הבנק העולמי וקרן המטבע הבינלאומית עצרו גם את התשלומים. ב-11 בנובמבר 2021 משמר זכויות האדם דיווח כי אפגניסטן ניצבת בפני רעב נרחב עקב קריסה כלכלית ומערכת בנקאות מקולקלת.

## קישורים חיצוניים
* 
* היומון ראי אל-יום: ארצות הברית מכירה בתבוסתה באפגניסטן; האמירות האסלאמית של טליבאן צפויה לקום בה מחדש, 11 בספטמבר 2019
* ריאיון עם נציגים רשמיים של האמירות האסלאמית באפגניסטן, 14 באוגוסט 2011

## הערות שוליים

קטגוריה:אפגניסטן: היסטוריה
קטגוריה:טליבאן
יאיר פינס

**יאיר פינס** (נולד ב-27 בנובמבר 1979) הוא מנהל ישראלי, המשמש יו"ר אגד נדל"ן מקבוצת קיסטון. בעבר כיהן כמנכ"ל משרד ראש הממשלה, מנכ"ל משרד הבינוי והשיכון, סגן מנהל רשות מקרקעי ישראל ומנהל החטיבה העסקית בה.

## ביוגרפיה
למד בישיבת הר עציון, ובהמשך השלים תואר ראשון בכלכלה ובחשבונאות ותואר שני במשפטים, שניהם מאוניברסיטת בר-אילן.

היה סגן הממונה על התקציבים בתחומי החינוך, בריאות, רווחה ותעסוקה באגף התקציבים של משרד האוצר. בתקופתו נפתחה תוכנית חיסכון לכל ילד, נחקק חוק לצינון רופאים בין הרפואה הציבורית לפרטית, ותוכננה תוכנית לשילוב ערביי ישראל בכלכלה. היה נציג אוצר במועצת מקרקעי ישראל ובמועצה הארצית לתכנון ולבנייה.

בנובמבר 2017 מונה למנהל החטיבה העסקית ברשות מקרקעי ישראל. הוא ריכז את תחומי המקרקעין והתכנון ברשות, היה אחראי על תקציב הפיתוח, על יישום הרפורמה ברשות, על הקמת הותמ"ל ועל הסדרי המקרקעין מול משרדי הממשלה, רשויות מקומיות וחברות ממשלתיות. עסק בתוכנית לפינוי נמל התעופה דב הוז. היה סגנו של מנהל רשות מקרקעי ישראל עדיאל שמרון.

ב-2019 למד במשך שנה בבית הספר קנדי למדיניות ציבורית באוניברסיטת הרווארד בבוסטון, במסגרת המרכז לממשל ועסקים, היה שותף במחקר שבחן את השלכות תוכנית מחיר למשתכן.

ב-14 ביוני 2020 מונה למנכ”ל משרד הבינוי והשיכון תחת השר יעקב ליצמן.

ב-23 ביוני 2021 מונה על ידי ראש הממשלה נפתלי בנט למנכ"ל משרד ראש הממשלה. ימים ספורים לאחר מכן, מינויו אושר בממשלה והוא נכנס לתפקידו. שימש גם כראש המועצה הלאומית לכלכלה. ב-21 ביוני 2022, עם פרישתו של בנט מראשות הממשלה, הודיע על פרישתו מתפקידו.

ב-3 במאי 2023 הודיעה חברת איירפורט סיטי לבורסה על מינויו של יאיר פינס כמנכ"ל החברה החל מ-2 ביולי. בנובמבר 2023 התפטר מהתפקיד.

בפברואר 2024 מונה ליו"ר אגד נדל"ן (אגד פרופרטיז) מקבוצת קיסטון. מכהן כדח"צ בקרן הריט הציבורית, מגוריט וחבר בוועד המנהל ובוועדת הביקורת של אוניברסיטת בר-אילן.

## חיים אישיים
פינס נשוי לרינה עובדת המוסד לביטוח לאומי והם הורים לארבעה. בני הזוג מתגוררים במודיעין.

## קישורים חיצוניים
* שאול כהנא, הכירו את יאיר פינס: האיש שישפיע על שוק הדיור בישראל, באתר ביזנעס, 3 בנובמבר 2017
* 
* 
* 
* 
* 
* 

## הערות שוליים

קטגוריה:מנכ"לי משרד הבינוי והשיכון
קטגוריה:עובדי משרד האוצר
קטגוריה:מנכ"לי משרד ראש הממשלה
קטגוריה:רואי חשבון ישראלים
קטגוריה:בוגרי אוניברסיטת בר-אילן
קטגוריה:בוגרי ישיבת הר עציון
קטגוריה:ישראלים שנולדו ב-1979